Tirelo e ke ya batho kgotsa mekgatlo e e eletsang go kwadisa legae la batsofe.
Tlatsa foromo ya kopo kwa kantorong e e gaufi nao ya Tlhabololo ya Loago.
Tlatsa foromo go na le motlhankedi yo o tswang kwa lefapheng.
Morago ga go romela kopo ya gago o tla newa setlankana go se tshola jaaka bosupi jwa kopo ya gago.
Fa kopo ya gago e sa e sa dumelwa, o tla itsisiwe ka go kwala gore ke ka ntlha ya eng e sa atlega.
Fa o sa dumelane le tshwetso, ikuele go Tona ya Tlhabololo ya Loago kgotsa Leloko la Khuduthamaga ka go kwala, o tlhalosa gore ke ka ntlha ya eng go ganana nayo.
Ikuele mo matsatsing a le 90 a go amogela kitsiso ka ga ditlamorago tsa kopo ya gago.
Go ka tsaya dibeke tse nne go diragatsa kopo ya gago.
Modirediloago o tla laletsa bannaleseabe ba bangwe jaaka batlhankedi ba boitekanelo le motlhankedi wa pusoselegae go tlhatlhoba lefelo leo.
Bannaleseabe ba tla rulaganya pegelo ba ikaegile ka diphitlhelelo.
Dipegelo di romelwa go kantoro ya selegae ya Tlhabololo ya Loago go atlegisiwa.
Tlhwatlhwa ya kwadiso e ikaegile ka go nna teng ga ditlabelo mme e farologane go ya ka diporofense.
Tlhatlhobo ya legae gore le kwadisiwe ga e duelelwe.
Diforomo tsa kopo di ka bonwa kwa kantorong e e gaufi nao ya Tlhabololo ya Loago.